એક સમયે સુરતમાં વહેતી તાપી નદી પૂર સમયે પણ છ થી સાત લાખ ક્યુસેક પાણી વહન કરવાની ક્ષમતા ધરાવતી હતી. જોકે, આજે તે ક્ષમતા ઘટીને માંડ બે લાખ ક્યુસેક થઈ ગઈ છે. આડેધડ થયેલા દબાણ, નદીમાં થયેલું પ્રદૂષણ તેમજ પાણીના પ્રવાહમાં સર્જાયેલા અવરોધોને કારણે આમ થયું છે. નર્મદા નદી, સાબરમતી, વિશ્વામિત્રી તેમજ અન્ય નદીઓના પણ આ જ હાલ છે. આપણા શહેરો અને ગામડાં કેરળ જેવી સ્થિતિમાં ટકી શકાય તેવી રીતે ડિઝાઈન જ નથી કરાયા.